— Юры, вы маеце рацыю. Ёсьць так званая мода. Інтэрнэт зараз нібыта пад-над усё, як сказалі б ва Ўкраіне. Аўдыторыя атамізуецца, робіцца больш дробнай. Але застаецца ядзерны электарат Лукашэнкі, які суткамі ў інтэрнэце не сядзіць. Але і для іх трэба нешта новае. Я вам, як адвакату дʼябла, распавяду, што мне казаў адзін добра абазнаны чалавек у Менску. Калі я яго спытаў пра адстаўкі, чаму яны адбыліся, ён мне адказаў: магчыма, кіраўнік дзяржавы паглядзеў тэлебачаньне. Нейкі час таму Аляксандар Рыгоравіч перастаў глядзець беларускае тэлебачаньне. Гэта жартоўная вэрсія, але яна мае права на існаваньне.